10 Soka ŵanthu wo ajalikiska marangu ngakupweteka,+Ŵanthu wo nyengu zosi apanga marangu ngakukandirizga,2 Kuti aleki kuyeruzga mwaurunji mulandu wa akavu,Kuti akani kuchitiya urunji ŵanthu akusika,+Asambusa vyoko kuja nge vinthu vakuphangika ku nkhonduKweniso asambusa ŵana alanda kuja nge vinthu vakuphangika ku nkhondu!+3 Mwazamuchita wuli pa zuŵa la chilangu,+Pa nyengu yo pharanyiku lazamutuliya kutali?+Mwazamuthaŵiya kwaku yani kuti muwovyeki,+Ndipu ndi nunkhu ko mwazamusiya chuma chinu?*4 Palivi cho chazamujaku kupatuwaku kujikama pakati pa akayidiPamwenga kuwa pakati pa ŵanthu akubayika.Chifukwa cha vinthu vosi venivi, ukali waki wawelere cha,Kweni janja laki leche lakutambasuka kuti walangi.+5 “Eyo po, munthu wa ku Asiriya,+Nthonga yakulongore ukali wangu+Ndipu mu janja lawu mwe nthonga yakupereke chilangu changu!6 Ndimutumengi kuti wayukiyi mtundu wakugaruka,+Wayukiyi ŵanthu wo akundikwiyisa;Ndimulamulengi kuti wato vinthu vinandi vakuphangika ku nkhondu ndipuso vinthu vinandi vakutoleka ku nkhonduNdipuso kuti waŵakandi nge ulambwi wa mumisewu.+7 Kweni ndivu iyu wakhumbengi chaNdipu mtima waki uŵanaŵanengi venivo cha;Pakuti mumtima waki, iyu waŵanaŵana kubaya,Waŵanaŵana kunanga mitundu yinandi ya ŵanthu, yimanavi cha.8 Pakuti wakamba kuti,‘Asi alongozgi ŵangu wosi akuzirwa ndi mafumu?+9 Asi Kalino+ we nge Karichemishi?+Asi Hemati+ wayanana ndi Aripadi?+Asi Samariya+ we nge Damasiko?+10 Janja langu lalonda maufumu nga achiuta ambula fundu,Wo vikozgu vawu vakujoba venga vinandi kuluska va ku Yerusalemu ndipuso va ku Samariya!+11 Asi ndichitengi so ndi Yerusalemu kweniso achiuta ŵakiNge mo ndachitiya ndi Samariya ndipuso achiuta ŵaki ambula fundu?’+12 “Asani Yehova wamaliza ntchitu yaki yosi pa Phiri la Ziyoni kweniso mu Yerusalemu, wazamulanga* fumu ya ku Asiriya chifukwa cha mtafu waki, kujiŵikamu kwaki ndipuso kujikuzga kwaki.+13 Pakuti wakamba kuti,‘Ndazamuchita venivi ndi nthazi za janja languNdipuso ndi zeru zangu, pakuti nde ndi zeru.Ndazamutuzgapu mphaka za mitundu ya ŵanthu+Ndipu ndazamuphanga vyuma vawu,+Ndipuso ndazamuthereska ŵanthu akuja mwenimo nge mo wachitiya munthu wanthazi.+14 Nge munthu yo wanyanyamiya kuti wato chizimbu,Janja langu lazamuto chuma cha mitundu ya ŵanthu;Ndipuso nge munthu yo wawunjika mazira ngakujowoleka,Ndazamuwunjika vinthu vosi va pacharu chapasi!Palivi yo wazamukupiza mapapa ngaki, kujula mulomu waki pamwenga kuliya nge chiyuni.’”15 Kumbi mbavi yijikwezengi kuluska munthu yo watiyigwiriskiya ntchitu pakudumuwa?Kumbi sowu yijikwezengi kuluska munthu yo watiyigwiriskiya ntchitu pakucheka?Kumbi nthonga+ yingasukunyisa munthu yo wayipinga?Pamwenga kumbi nthonga yinganyamuwa munthu yo wakupangika ndi chimiti cha?16 Mwaviyo, Ambuya auneneska, Yehova wa mizinda,Wawondesengi ŵanthu akututuŵa,+Iyu wapembengi motu wakukole kusi kwa unkhankhu waki.+17 Ukweru waku Isirayeli+ wazamusambuka motu,+Ndipu Mtuŵa waki wazamusambuka mulipu wa motu;Wazamukotcha ndi kupiriza dondu laki kweniso vivwati vaki vaminga mu zuŵa limoza.18 Wazamutuzgiyapu limu unkhankhu wa lisuwa laki kweniso wa munda waki wa vipasu;Vazamuja nge mo viŵiya ndi munthu yo watama, mweniyo nthazi zaki zimaliyamaliya.+19 Vimiti vo vajaku mulisuwa lakiVazamuja vimana ukongwa, mwakuti kamnyamata kazakuviŵerenga ndi kulemba unandi waki.20 Mu zuŵa lo, ŵanthu akujaku aku IsirayeliNdipuso ŵanthu akupona a munyumba yaku YakobeAzamuleka kuthemba munthu yo wanguŵapweteka;+Kweni azamuthemba Yehova,Mtuŵa waku Isirayeli, ndi mtima wosi.21 Akujaku pe ndiwu azamuweku,Akujaku aku Yakobe, azamuwere kwaku Chiuta Wanthazi.+22 Pakuti chinanga kuti ŵanthu ŵaku, yiwi Isirayeli,Mbanandi nge mchenga wa kunyanja,Akujaku pe ndiwu azamu weku.+Chiuta wayeruzga kuti amali,+Ndipu urunji wazakuŵabenekere.*+23 Hinya, cheruzgu chakuti amali cho Ambuya Fumu Yikulu, Yehova wa mizinda wapereka,Chichitikengi mucharu chosi.+24 Mwaviyo, Ambuya Fumu Yikulu, Yehova wa mizinda wakamba kuti: “Mungawopanga cha, mwaŵanthu ŵangu yimwi muja mu Ziyoni, chifukwa cha ŵanthu a ku Asiriya wo akupwetekaningi ndi nthonga+ ndipuso wo akusoskiyaningi nthonga yawu nge mo Ayijipiti anguchitiya.+25 Pakuti mu kanyengu kamanavi, kuchenya kumalengi, ndipu ukali wangu wazakuŵananga.+26 Yehova wa mizinda wazakuŵasoske likhwechu+ nge mo venge pa nyengu yo wanguthereska Amidiyani pafupi ndi jalawi la Orebi.+ Nthonga yaki yazamukuŵa pa nyanja, ndipu wazakuyisoska nge mo wanguchitiya ndi Ayijipiti.+27 Pa zuŵa lenilo katundu waki wazamutuwapu paphewa linu,+Ndipuso goli laki lazamutuwapu pakhosi linu,+Ndipu goli lo lazamufyoka+ chifukwa cha mafuta.”28 Iyu wafika ku Aiyati;+Wajumpha ku Migironi;Waŵika katundu waki ku Mikimashi.+29 Yiwu ayambuka msinji pamalu nga maji ngamana;Agona ku Geba;+Rama wambwambwanthiya, Gibeya+ waku Sauli wathaŵa.+30 Danirizani ndi kukolomoka, yimwi ŵana anthukazi a ku Galimu!Vwisiya, yiwi Layisha!Yiwi Anatoti wakusuzgika!+31 Madimena wathaŵa.Ŵanthu akuja mu Gebimu abisama.32 Mu zuŵa lenilinu iyu wamengi ku Nobu.+Wasukunyisa fayiti yaki paphiri la mwana munthukazi wa ku Ziyoni,Mtunthu wa Yerusalemu.33 Awonani! Ambuya auneneska Yehova wa mizinda,Adumuwa mphanda ndipu pakuwa zichita chiwawa chikulu;+Vimiti vitali ukongwa vidumulika,Ndipu vakukwezeka visisika.34 Iyu wawisiya pasi vivwati vamulisuwa ndi chidya chachisulu,*Ndipu Lebanoni wazamuwisika pasi ndi munthu wanthazi.
tum_Latn